9. ΣΥΝΤΑΚΤΙΚΗ ΑΠΟΦΑΣΙΣ 25 της 17 Ιουλ. 1926 Περί εκδικάσεως υπό του επταμελούς εφετείου των κατά τον νόμον περί ευθύνης Υπουργών παραβάσεων Υπουργών, Υφυπουργών και συναιτίων τούτων.  ΄Αρθρον μόνον.-Αι παρ’ Υπουργών Υφυπουργών και συναιτίων τούτων διαπραττόμεναι παραβάσεις αι προβλεπόμεναι και τιμωρούμεναι υπό των άρθρ. 2, 3, 6, 7 και 9 του περί ευθύνης Υπουργών ΦΙΙΣΤ΄νόμου ως ταύτα  μετερρυθμίσθησαν υπό του ν. ΧΕ΄και αίτινες υπάγονται εις τους γενικούς περί παραγραφής κανόνας του κοινού Ποινικού Νόμου, ανακρίνονται υπό του παρά τω αρμοδίω εφετείω ανακριτού εφέτου και εκδικάζονται υπό του επταμελούς εφετείου, του οριζομένου δια του από 29 Δεκ. 1924 Ψηφίσματος της Δ΄των Ελλήνων Συνελεύσεως και κατά την εν αυτών οριζομένην διαδικασίαν, της ποινικής αγωγής ασκουμένης υπό του παρ’ Εφέταις Εισαγγελέως μετ’ απόφασιν πάντοτε του Υπουργικού Συμβουλίου. ΄Οπου αι διατάξεις  του Ψηφίσματος τούτου ομιλούσι περί εισαγγελέως και ανακριτού παρά πλημμελειοδίκαις και συμβουλίου τούτων, ενταύθα νοούνται ο εισαγγελεύς και ο ανακριτής παρ’ εφέταις και το συμβούλιον τουτων, επί δε των περιπτώσεων της παρ. 6, αντί του εισαγγελέως εφετών και του συμβουλίου τούτων, αρμόδιοι είναι ο εισαγγελεύς του Αρείου Πάγου και το δεύτερον τμήμα τούτου. Ο εισαγγελεύς και ο πρόεδρος των εφετών μετέχουσι της συγκροτήσεως του συμβουλίου και του δικαστηρίου υποχρεωτικώς αναπληρούμενοι εν απολύτω κωλύματι παρά των νομίμων αναπληρωτών των. Ουδέποτε όμως ο εισαγγελεύς των εφετών δύναται να υποκαταστήση εαυτω τον εισαγγελέα των πλημμελειοδικών και τους νομίμους τούτου αναπληρωτάς Το ένδικον μέσον της ανακοπής εις άς περιπτώσεις επιστρέπεται, ασκείται ενώπιον του δευτέρου τμήματος του Αρείου Πάγου, συνωδά ταις περί ιδιαζούσης δικαιοδοσίας διατάξεσι, τα δε λοιπά ένδικα μέσα τα επιτρεπόμενα υπό του Ψηφίσματος, ασκούνται ως τούτο ορίζει, εφαρμόζονται δε και άπασαι αι λοιπαί τούτου διατάξεις ομοιομόρφως και εν προκειμένω.  Σελ. 116 